CELEX: 62021TN0531
Language: da
Date: 2021-08-31 00:00:00
Title: Sag T-531/21: Sag anlagt den 31. august 2021 — QN mod Kommissionen

15.11.2021   
            
            
               DA
            
            
               Den Europæiske Unions Tidende
            
            
               C 462/47
            
         
      Sag anlagt den 31. august 2021 — QN mod Kommissionen
      (Sag T-531/21)
      (2021/C 462/56)
      Processprog: engelsk
      
         Parter
      
      
         Sagsøger: QN (ved advokaterne L. Levi og N. Flandin)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Annullation af sagsøgtes afgørelse om ikke at forfremme sagsøgeren, hvilket følger af offentliggørelsen den 12. november 2020 af Meddelelser fra Administrationen nr. 32-2020 om afslutning af forfremmelsesåret 2020 og om fremlæggelse af forfremmelseslisten, hvorpå sagsøgeren ikke er opført.
               
            
                  —
               
               
                  Om fornødent endvidere annullation af sagsøgtes afgørelse af 1. juni 2021 om afslag på sagsøgerens klage over afgørelsen om ikke at forfremme ham.
               
            
                  —
               
               
                  Sagsøgte tilpligtes at erstatte det af sagsøgeren lidte ikkeøkonomiske tab.
               
            
                  —
               
               
                  Sagsøgte tilpligtes, i henhold til artikel 9 i Rettens procesreglement, at fremlægge en anonymiseret kopi af referatet af mødet med det paritetiske forfremmelsesudvalg og af referatet af mødet mellem repræsentanterne for det centrale personaleudvalg og generaldirektøren for GD TAXUD.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført tre anbringender.
      
                  1.
               
               
                  Første anbringende om tilsidesættelse af vedtægtens artikel 45 og af artikel 4, stk. 1, i Kommissionens beslutning C(2013) 8968 endelig af 16. december 2013.
               
            
                  2.
               
               
                  Andet anbringende om tilsidesættelse af ligebehandlingsprincippet, tilsidesættelse af artikel 41, stk. 1, i Den Europæiske Unions charter om grundlæggende rettigheder og tilsidesættelse af reglerne om objektivitet og upartiskhed.
               
            
                  3.
               
               
                  Tredje anbringende om tilsidesættelse af begrundelsespligten, tilsidesættelse af artikel 41, stk. 2, i Den Europæiske Unions charter om grundlæggende rettigheder og tilsidesættelse af artikel 296, stk. 2, TEUF.